എന്റെ ബന്ധുവിനുള്പ്പടെ ഈശോ എന്നു പേരുണ്ടല്ലോ, അവരെ നിരോധിക്കണമെന്ന് ആരും പറഞ്ഞു കേട്ടില്ല നാദിര്ഷയുടെ ഈശോ സിനിമയുടെ പേരുമായി ബന്ധപ്പെട്ട വിവാദത്തില് പ്രതികരണവുമായി തൃശ്ശൂര് ഓര്ത്തഡോക്സ് മെത്രാപ്പൊാലീത്ത യുഹാനോന് മാര് മിലിത്തിയോസ്. ഈശോ എന്ന പേരു ഒരു സിനിമക്ക് ഇട്ടാല് കുഴപ്പം എന്നാണ് അദ്ദേഹം ചോദിക്കുന്നത്. തന്റെ ബന്ധുവിന് ഉള്പ്പടെ നിരവധി പേര്ക്ക് ഈശോ എന്ന പേരുണ്ടെന്നും അവരിലാരെയും നിരോധിക്കണമെന്നു ഇതുവരെ ആരും പറഞ്ഞു കേട്ടില്ലെന്നുമാണ് അദ്ദേഹം ഫേയ്സ്ബുക്കില് കുറിച്ചത്. യുഹാനോന് മാര് മിലിത്തിയോസിന്റെ ഫെയ്സ്ബുക്ക് പോസ്റ്റ് ഞാന്, സിനിമാ ഡയറക്ടര് നാദിര്ഷായുടെ, ഈശോ എന്ന സിനിമയുടെ കാര്യത്തില് നല്കിയ കമന്റ്. എന്താണു ഈശോ എന്ന പേരു ഒരു സിനിമക്ക് ഇട്ടാല് കുഴപ്പം? മധ്യതിരുവിതാംകൂറില് ധാരാളം പേര്ക്ക്, എന്റെ ഒരു ബന്ധുവിനുള്പ്പടെ, ഇങ്ങനെ പേരുണ്ടല്ലോ! ഇവരിലാരെയും നിരോധിക്കണം എന്ന് ഇതുവരെ ആരും പറഞ്ഞു കേട്ടില്ല. ക്രിത്യാനികളില് ചിലര് മശിഹായെ ഈശോ എന്ന് വിളിക്കുമ്ബോള് മറ്റു ചിലര് യേശു എന്നാണു വിളിക്കുന്നത്. ഈ പേരും മറ്റെങ്ങും വന്നുകൂടാ എന്നും വരുമോ?